Notre-Dame torna a enfilar el cel | Diari de Tarragona\nNotre-Dame torna a enfilar el cel\nRenaixement. Les tasques de reparació de la catedral conviuen amb el turisme del desastre i la ja consuetudinària por al terrorisme de París\n03/07/2019 19:29 | Actualizado a 03/07/2019 19:31\nFOTO: Antoni Batista\nL’agulla de Notre-Dame va cremar el 15 d’abril. Però dues agulles tornen a enfilar el cel: dues grues que són la metafísica de la mecànica i que restabliran l’ordre universal de l’arquitectura teològica de la pedra angular.\nUn operari d’un d’aquells enginys m’explica què estan fent. Va tot blanc, amb una granota de feina que podria ser un hàbit i un casc que podria ser una mitra, però no. No és catòlic, és hindú, i no és francès, és indi, portava la pell torrada abans que li cremés el sol de 35 graus del dimecres 26 de juny.\nNo és ni una cosa ni l’altra, però és totes dues coses: afirma que treballa motivat com si fos catòlic i com si fos francès, perquè Notre-Dame també és seva. Obre la mà sobre el cor.\nLa catedral de Notre-Dame va patir un greu incendi el 15 d’abril. FOTO: Antoni Batista\nEstan étançonnent, paraula que no coneixia i em cal que m’assenyali els resultats amb el dit i un ajut gestual. Entesos: estan estintolant, paraula que tampoc coneixia fins que en Quim Nadal va ser conseller d’Obres Públiques i es va trobar amb l’ensorrament del túnel d’obres del metro del Carmel.\nApuntalar deu ser semànticament complex en totes les llengües romàniques. Hi ha bastides aquí i allà, les rosasses i els contraforts de la vora del riu, més castigats pel foc, ja porten cotilla.\nTràfic de camions que porten més cotilles. Els hi obren grans tanques metàl·liques. La catedral protegida per tanques amb filferros de punxes al capdamunt, acompanyant policies i les patrulles de soldats amb arma llarga i el dit al gallet. Al desastre del foc, certament infernal, s’afegeix la ja consuetudinària por de París al terrorisme. Els quatre soldats obren el petit rengle que fan per no torbar un grupet de fidels que, agenollats, passen el rosari: «Je vous salue Marie, pleine de grâce; le Seigneur est avec vous...».\nAl costat, un músic de carrer tocant prou bé –molts músics de carrer podrien ser d’auditori– una harmonització per a guitarra de la tonada pentatònica de la Novena Simfonia de Beethoven que és l’himne d’Europa... Però que també fa a Notre-Dame, perquè Schiller el va concebre amb una tonalitat religiosa que la bellíssima traducció catalana de Joan Maragall va saber transmetre: «Abraceu-vos, homes, ara!/ Un gran bes inflama els cels:/ germans, sobre els bells estels/ hi ha l’Amor immens d’un Pare./ Humilia’t, o món!, ara./ Criador de terra i cels!/ dins la llum de mil estels,/ dins la llum cerquem-te encara!».\nMentrestant, el turisme del desastre fa el malastruc periodisme de successos per penjar a les xarxes. Passa el bateau-mouche amb tot el passatge enfocant els mòbils cap amunt, contrapicats que retrataran el socarrim però segurament no clissaran que Notre-Dame torna a enfilar el cel.\nEnfilo el pont Saint Michel, la parada de llibres vells té els mateixos llibres vells que l’última vegada, però són encara més vells. Els toco i els miro i penso qui devia ser el que els va comprar nous, a quina prestatgeria serien col·locats amb aquell amor tan especial dels bibliòfils. Hi ha molts volums de la sublim Bibliothèque de la Pléiade, que he anat comprant a poc a poc, preciosos llibres en paper bíblia, edicions curoses...\nBusco el poema de Paul Éluard a Notre-Dame, místiques paraules d’un comunista líric: «Et l’espace jaillit/ d’un million de doigts joints pour la prière!» (I l’espai resplendeix/ per un milió de dits junts per a la pregària). Un altre comunista, Rafael Alberti, va fer uns versos a la marededeu de Silos, que els monjos van convertir en oració!\nAlguna cosa mistèrica especial envolta la humanització de Déu, també els músics han recreat amb unció el moment de l’encarnació, «Et incarnatus est de Spiritu Sancto ex Maria Virgine». Si busquen «et incarnatus» a Mr. Google, el que trobaran és música. Ja m’hi està bé, potser és la millor manera d’explicar la transcendència.\nEm dirigeixo a la primera fe mariana de París quan era Lutetia, la ciutat de la llum, que Clodoveu, rei dels francs, va fer capital a la caiguda de l’imperi romà. S’atribueix a la nissaga de Clodoveu, els merovingis, la importació del culte oriental a la Mare de Déu a les terres franceses. A l’església de Saint-Germain-des-Prés, erigida pel seu fill, la tradició s’alia amb la modernitat d’un altar a un sant que ha sortit molt per la tele, Joan Pau II, i de la comunitat de Taizé, que hi resa cada últim dijous del mes.\nOracions en clau interconfessional, a redós d’una imatge de la Mare de Déu. L’abadia de Saint-Germain atresora el romànic més antic de París i creix en el gòtic. Abans que a Notre-Dame, Notre-Dame ja era a Saint-Germain-des-Prés. Als seus encontorns, va créixer el Barri Llatí i un món d’intel·lectuals i artistes que escrivien i pintaven al cafè més parisenc de París, Les Deux Magots, davant per davant de l’església. M’hi prenc un Kir Royal, còctel de Champagne i cassís. Kir és l’arrel de Kirie.\nUn fallecido al incendiarse su casa en Vila-seca\nEl Temps a Tarragona: Cel poc ennuvolat amb només núvols prims


Nadal aconsegueix a París la seva victòria número 200 sobre terra batuda – Federació Catalana de Tennis\nNadal aconsegueix a París la seva victòria número 200 sobre terra batuda\nPosted: 1 de juny de 2010\nAlmagroBellucciNadalRoland Garros 2010\nRafa Nadal es va classificar per als quarts de final de Roland Garros 2010 després de derrotar Thomaz Bellucci en tres sets. Es tracta de la victòria número 200 del número 2 del món en terra, la 34a a París i la 19a consecutiva sobre aquesta superfície aquesta temporada. El seu pròxim rival sobre l’argila parisenca serà Nicolás Almagro.\nA la prèvia del partit de vuitens, Nadal havia advertit que el seu rival, Thomaz Bellucci, la joia de la factoria brasilera, podria mesurar el seu estat de forma. És cert que el balear no va jugar de manera brillant, i que es va mostrar intermitent durant el transcurs dels tres sets en disputa, però va acabar doblegant al tennista sud-americà per un marcador global de 6-2, 7-5 i 6-4 després de dos hores i trenta-tres minuts de joc en un xoc disputat a la Philippe Chatrian plena per a l’ocasió. “Estic content per com he jugat avui i les sensacions són cada vegada millors”, resumia Rafa, això sí amb gest seriós, encara sobre l’argila de la Central. El partit va ser dur, molt dur per moments, encara que en tot moment va ser el balear qui va portar la batuta des del joc inicial, que va resoldre amb un break que semblava dibuixar una victòria còmoda davant un Bellucci no massa acostumat a lluitar en aquestes rondes de Grand Slam . No obstant això, el brasiler no es va arronsar. Ni molt menys, ja que va deixar detalls del que pot ser un ‘Top-Ten’ en potència. De moment està en el lloc 29 de la classificació mundial, tot i que sortirà de París ben posicionat per entrar al ‘Top-20’ del rànquing. Bellucci és esquerrà, alt, espigat, amb un bon revés i una extraordinària dreta. El brasiler, mentre va jugar a l’atac, va plantejar molts problemes a un Nadal intermitent, capaç d’aixecar al públic dels seus seients amb els seus típics ‘banana-shot’ o veure’s relegat a la defensa colpejant dos passos per darrere de la línia de fons. No obstant això, el balear va saber adaptar-se a les circumstàncies del partit i va ser resolutiu en els moments més importants de cada set. Per aquest motiu Rafa ha aconseguit el pas a quarts de final sense cedir un sol set en aquest Roland Garros. A quarts de final, Rafa Nadal haurà de veure’s les cares amb Nicolás Almagro, que va sortir vencedor del ‘derbi’ davant Fernando Verdasco en un xoc disputat gairebé de forma simultània a la Suzanne Lenglen. Nadal i Almagro s’han vist les cares en sis ocasions fins ara, sempre amb victòria per al balear. L’últim duel entre tots dos data de les semifinals del passat Madrid Open, on Rafa es va imposar per un tempteig de 4-6, 6-2 i 6-2.


Norrel Robertson és l’Escocés Volante. Després de treballar en el negoci de la compra-venda de vi, el 1997 comença a interessar-se en l’elaboració i treballa a Portugal, Espanya, França, Itàlia, Xile, Austràlia i Nova Zelanda. L’any 2000 va ser admès a l’Institut de Masters of Wine i va completar la seva formació en viticultura i enologia a la Universitat de Lincoln (Nova Zelanda).\nEn l’actualitat s’encarrega de l’elaboració de vi a Espanya per a diferents empreses especialitzades en la comercialització de vins destinats als mercats dels EUA i Regne Unit i també treballa com a enòleg-assessor per alguns cellers a Espanya. A Calatayud és on ha escollit elaborar els seus propis vins sota la bandera d’El Escocés Volante i on porta 8 anys treballant amb la garnatxa, de la qual se sent un profund admirador. Durant els darrers anys s’ha dedicat a seleccionar parcel·les de velles vinyes de garnatxa (35-50 anys) plantades en vas a la zona de Campillo, al vessant del Monte Armantes. Les vinyes estan situades als vessants de serralades de la vall del riu Ribota a la D.O. Calatayud a una altitud de 700-800 metres sobre el nivell del mar. Els ceps disposen d’un drenatge òptim que, juntament a les precipitacions anuals mínimes i un ampli gradient tèrmic entre el dia i la nit, permeten obtenir una excel·lent concentració aromàtica.\nNo disposa de celler propi i elabora els seus dos vins, La Multa i El Puño, als cellers de San Gregorio i San Isidro. En els últims dos anys ha estat treballant amb una nova finca – Finca del Val–, situada a 950 metres d’altitud, on ha començat a elaborar vins amb viognier, tinta de toro, syrah i merlot.\nElaborador: El Escocés Volante / Format: 75 cl / País: Espanya / Zona: Calatayud / Tipus: Vi Tranquil / Color: Negre / Grau alcohòlic: 14,5\nLa Multa Old Vine Garnacha 2018 és un altre dels fantàstics vins negres de Norrel Robertson MW (El Escocés Volante) a Calatayud. Es va elaborar amb garnatxa de velles vinyes cultivades en vas sobre sòls calcaris i argilosos, situades als vessants de la vall del Ribota entre 700 i 900 metres d'altitud. Un microclima únic, juntament amb rendiments extremadament baixos, el converteixen en un seductor vi negre a comprar per caixes.\nElaborador: El Escocés Volante / Format: 75 cl / País: Espanya / Zona: Calatayud / Tipus: Vi Tranquil / Color: Negre / Grau alcohòlic: 15\nElaborador: El Escocés Volante / Format: 75 cl / País: Espanya / Zona: Calatayud / Tipus: Vi Tranquil / Color: Negre / Varietat: Garnacha / Grau alcohòlic: 14,5\nManda Huevos Con Pieles - Skin Contact 2018 és un dels sorprenents blancs de Norrel Robertson MW (El Escocés Volante) a Calatayud. Majoritàriament macabeu de vinyes velles de la parcel·la Carraminas al municipi de Villarroya, que es va elaborar sense sulfits afegits, macerant amb les seves pells durant 9 mesos i amb una criança en botes de 500 litres durant 5 mesos més. Un blanc complex i amb molta personalitat, d'impressionant textura lleugerament tànnica, i amb un final cítric i salí. Perfecte per a gaudir-lo acompanyant peixos o carns blanques amb salses cremoses i també amb formatges de cabra o ovella.\nElaborador: El Escocés Volante / Format: 75 cl / País: Espanya / Zona: Calatayud / Tipus: Vi Tranquil / Color: Blanc / Grau alcohòlic: 14\nElaborador: El Escocés Volante / Format: 75 cl / País: Espanya / Zona: Calatayud / Tipus: Vi Tranquil / Color: Negre / Varietat: Garnacha, Mazuelo, Syrah, Tempranillo / Grau alcohòlic: 15\nElaborador: El Escocés Volante / Format: 75 cl / País: Espanya / Zona: Calatayud / Tipus: Vi Tranquil / Color: Negre / Varietat: Garnacha / Grau alcohòlic: 15\nElaborador: El Escocés Volante / Format: 75 cl / País: Espanya / Zona: Monterrei / Tipus: Vi Tranquil / Color: Blanc / Varietat: Godello / Grau alcohòlic: 13,5\nElaborador: El Escocés Volante / Format: 75 cl / País: Espanya / Zona: Calatayud / Tipus: Vi Tranquil / Color: Blanc / Varietat: Macabeo, Otras variedades / Grau alcohòlic: 13


Villa Es Tamarells Mallorca Espanya - Ofertes d'hotels amb els MILLORS DESCOMPTES EN LÍNIA\nRonda del Tamarells 17, Muro, Mallorca, Espanya, 07458 - Excepcional ubicació - Veure al mapa\nMés informació sobre Villa Es Tamarells\nConvenientment situat a Can Picafort, Villa Es Tamarells és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Villa Es Tamarells, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen instal.lacions de barbacoa.\nGaudiu de les comoditats d'alta gama com ara aire condicionat, calefacció, balcó/terrassa, aparell de televisió, cuina americana per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Villa Es Tamarells.


Comencem de nou el seguiment de rapinyaires a l’Alta Garrotxa – elgarrotxi.cat\nComencem de nou el seguiment de rapinyaires a l’Alta Garrotxa\nTal i com ja s’ha fet en temporades anteriors, durant aquest mes de març ha començat els seguiment d’avifauna a l’espai, principalment centrat en espècies rapinyaires,. Aquest seguiment, que comença ara i s’allarga fins al mes de juliol, pretén cobrir els períodes de nidificació i poder fer així el seguiment de l’èxit reproductiu de determinades espècies.\nEl seguiment se centra en les cingleres de més interès per aquestes espècies, ubicades en diferents punts de l’espai i que en alguns casos coincideixen amb sectors d’escalada, com poden ser Guitarriu o el Castellot.\nLes principals espècies objecte de seguiment són, entre altres, l’àguila daurada, el falcó pelegrí o l’aufrany. Tanmateix, en edicions anteriors del seguiment s’han trobat altres espècies, com és el cas del voltor.\nAquest seguiment, és clau per a l’ordenació i regulació d’activitats a l’espai, especialment tenint en compte que l’Alta Garrotxa és Zona d’Especial Protecció per les Aus i que la conservació d’aquestes espècies ha esdevingut un imperatiu legal a nivell europeu.\nAvui comença el període de regulació de l’accés motoritzat a Sadernes


Els joves aposten per fer sortides a l’exterior - Calderí\nIniciActualitatEls joves aposten per fer sortides a l’exterior\nEls joves aposten per fer sortides a l’exterior\nLa 8a edició del Nervi Jove s’ha resol amb la proposta guanyadora de construir un parc per a bicicletes i la celebració de 13 activitats, amb sortides a l’aire lliure d’entre les tres més populars\nIMATGE | Laia Cuscó, regidora de Joventut, i tècniques de l’Espai Jove El Toc, mostren el planell amb totes les propostes valorades en aquest Nervi Jove.> I. HIJANO\nA finals del passat mes de març ha tingut lloc la resolució del procés participatiu de joventut, el Nervi Jove, que en la seva 8a edició s’ha aconseguit ajustar en el context de pandèmia actual. Una quarantena de joves de Caldes de Montbui han participat en les votacions d’enguany –en modalitat virtual i presencial-, escollint un projecte d’inversió (dotat de 6.000 euros) i les activitats i tallers de formació i oci (finançades també amb un total de 6.000 euros a repartir d’entre totes elles).\nL’edició d’aquest any presentava una novetat important: una partida pressupostària de 6.000 euros a destinar en un projecte d’inversió i millora d’espai públic. D’aquesta nova categoria n’ha resultat vencedora la proposta de construcció d’un Bike Park, “actuació que a partir d’ara hauran de valorar els joves i l’Ajuntament en quina ubicació es durà a terme” diu Laia Cuscó, regidora de Joventut. D’altra banda, els joves participants en les votacions han repartit la dotació pressupostària dels 6.000 euros d’entre les 13 activitats que finalment han resultat escollides. D’entre aquestes, les més votades han estat: en primer lloc, la sortida al Llac de Sant Maurici; en segon lloc, l’esquiada a La Molina, i seguidament, la sortida a un càmping de Tarragona. Altres activitats previstes segons el Nervi Jove d’enguany són la sortida al Museu de la Ciència de València, una sortida a una casa de colònies, una acampada al càmping El Pasqualet, una sortida a l’hípica, torneig de pàdel, un cicle de cinema a la fresca i tallers com el d’autodefensa i de primers auxilis.\nEl 26 de març va acabar el termini de votació de les propostes, que s’ha dut a terme de manera virtual – a través d’Instagram- i també presencialment –amb una votació personal i una altra col·lectiva-. Les propostes presentades han rebut més de 2.000 “m’agrades” a les xarxes socials i els vídeos de presentació que van elaborar els joves han acumulat més de 17.000 visualitzacions.


Jofre Martell: 'Hem fet que la gent perdi la por de fer un guacamole'\nJofre Martell: ‘Hem fet que la gent perdi la por de fer un guacamole’\nEntrevista al creador de 'Les putes receptes de la iaia'\n05.09.2015 - 04:03\nActualització: 01.09.2015 - 15:13\nUna àvia malcarada ha revolucionat el món dels blocs de cuina els darrers mesos. Escriu ‘Les putes receptes de la iaia’ i ho fa amb renecs, improperis i un estil gens ortodox. ‘La iaia’ és el personatge que va crear el guionista Jofre Martell fa poc més d’un any. Ho va fer com un joc, però amb quatre dies comptats el bloc que havia obert va tenir una allau de visites, sobretot a causa de la recepta bilingüe de l’escalivada. Pocs mesos després va publicar un llibre amb noves receptes, amb el mateix nom del bloc. Abans de Sant Jordi la iaia es va atrevir amb ‘La puta història de Catalunya de la iaia’ (Bridge) i aquest estiu proposa un recull de passatemps a ‘Avorrir-se és de putos covards’ (La Galera). Del fenomen ‘iaia’ en parlem amb Jofre Martell, que en aquesta entrevista explica que més enllà de l’humor, creu que l’èxit rau en ‘fer-ho fàcil’, tant les receptes com la història. ‘Hem fet que la gent perdi la por a fer un guacamole’, diu. Aquí també ens revela la temàtica del nou llibre que preparen amb Pere Mejan, l’il·lustrador.\n—Heu creat una iaia grollera, que diu renecs a tort i a dret. No se us queixen?\n—No gaire, la veritat. A vegades m’escriuen per dir-me que està molt bé, però que hi ha massa renecs. Crec que és una mica absurd perquè el mateix títol del bloc o del llibre ja ho diu tot: ‘Les putes receptes de la iaia’. Amb aquest nom ja es pot intuir força què hi haurà dins. La majoria de persones entren al joc i entenen què és.\nIl·lustració de Jofre Martell, per Pere Mejan\n—Heu hagut d’ampliar el vostre vocabulari de renecs?\n—No, per sort ja ho tenia treballat això. M’he hagut de documentar per buscar receptes o comptar amb un historiador, l’Oliver Vergés, per a escriure ‘La puta història de Catalunya de la iaia’. Per als passatemps també hem hagut de fer recerca, però per a les paraulotes no ha calgut res d’això. El que faig és agafar el contingut seriós i traduir-lo a l’’idioma iaia’, que és el que domino.\n—L’èxit de la iaia comença amb la recepta d’escalivada que vàreu penjar al bloc?\n—El boom és l’escalivada. El bloc va néixer el 15 de març de 2014 i aquell dia va fer unes vint visites. El dia següent en va fer cent. L’endemà algun mitjà en va parlar i ens en vam anar a les cinquanta mil visites. El quart dia ens va arribar un missatge d’una persona que ens criticava perquè escrivíem en català. Ens va dir el nom del porc. Podríem haver ignorat el missatge però en lloc d’això li vam dedicar una doble recepta, la de l’escalivada, en català i en espanyol. La versió en espanyol, però, és força traïdora i porta força mala llet. Aquell dia ens en vam anar a les cent mil visites. I, de fet, encara s’arrossega i corre per les xarxes socials.\n—I diu molt del caràcter de la iaia.\n—Sí, amb una sola recepta es defineix molt bé la identitat de la iaia: catalanista, independentista i amb molta mala llet.\n—Sou el nét d’una iaia com la que heu creat?\n—No. No hi ha cap inspiració real. No en conec cap com aquesta i ni tan sols tinc relació amb la meva pròpia iaia. És un personatge que no sé perquè va sortir. Va sortir la iaia com podia haver sortit un tiranosaure rex.\n—Darrere aquest caràcter de la iaia hi ha una filosofia de vida?\n—La guia que segueix la iaia és que hi ha coses bàsiques en aquesta vida que s’han de saber per poder anar pel món, com ara algunes receptes o la història de Catalunya.\n—A través de les receptes, sabeu si heu fet entrar a la cuina persones que no ho havien fet abans?\n—Crec que estem lluny de ser un projecte que pugui optar a les subvencions habituals, pel llenguatge que fem servir, però sí que podem dir que hi ha gent que ha arribat al que fem perquè ho fem fàcil. Hem fet que la gent perdi la por a fer un guacamole. Un dels problemes dels llibres de cuina és que de vegades tiren una mica enrere perquè ho fan massa complicat.\n—I amb la història de Catalunya també és possible fer-ho tan fàcil i amè?\n—Penso que sí i la veritat és que ens va costar un ou. Quan el vam plantejar teníem clar que havia de divertir i passar molt ràpid, unes característiques que no sempre es troben als llibres d’història. Quan calia explicar passatges de la història que es podien fer avorrits, hi buscàvem les anècdotes distretes. Per exemple, quan expliquem els Reis Catòlics estem més estona parlant de la pudor que diuen que feia Isabel la Catòlica que no pas de la història més nua i crua. Esperem que els que han llegit la història de Catalunya de la iaia algun dia se’n comprin una altra de més seriosa.\n—‘La puta història de Catalunya de la iaia’ ha estat dels llibres més venuts aquest Sant Jordi, però ha estat en la categoria de llibres infantils i juvenils.\n—Va ser una mica estrany perquè el dia de Sant Jordi a les 18.00 ens van dir que era el tercer llibre mes venut de no ficció. Al cap de mitja hora ens van dir que era el segon. I després, de cop i volta, ens van dir que finalment ens havien posat a la llista d’infantil i juvenil. Ens vam quedar una mica parats perquè era una mica estrany que fos allà. Sí que és veritat que és un llibre que és molt juvenil, però és per a tots els públics.\n—Per vosaltres, a qui va dirigit?\n—Si això m’ho haguessin preguntat al principi, hagués dit que va dirigit a la gent jove. Però ara veiem que hi ha gent més gran del que ens pensàvem que ha entrat al joc. Diria que a les xarxes la iaia té més seguidors de quaranta en amunt que no de vint en avall.\n—De la cuina a la història i d’aquí als passatemps, amb el llibre ‘Avorrir-se és de putos covards’.\n—En veure que havia anat bé amb el llibre de receptes i el llibre d’història vam decidir de fer alguna cosa més amb la iaia. Vam tenir diferents idees i finalment va sortir aquest llibre de passatemps que és com un sac de moltes coses.\n—Té més projectes previstos la iaia?\n—Sí. Tenim ganes de fer coses grosses, amb tota la humilitat. Volem fer més llibres i, de fet, abans de final d’any en tindrem un de nou. Encara no es pot revelar del tot com serà però puc dir que el nét de la iaia es troba amb problemes amorosos i per practicar l’acte sexual i ella intenta ajudar-lo. També tenim sobre la taula la idea de portar la iaia al món audiovisual.


El circo de las emociones by Mireia Corachán L... 602 views\nBlancanieves y los siete enanitos by Mireia Corachán L... 323 views\nEste és un conte especial d'aventures redactat e il·lustrat especialment per a Àgueda en el seu tercer aniversari.\n1. Editado por Eme Comunicación y Cuentos Junio 2016 La travessia d´Àgueda Redacción e idea original: Mireia Corachán Ilustración y maquetación: Kris Varela\n2. Este és un conte especial per a Àgueda, escrit e il·lustrat únicament per a ella amb tota l’estima, de part de la tia Laura: “Artista!!!! Ja tens 3 anys!!!!! Eres super fadrina!!!! Ara podrás vore´ns sempre que vullgues. Moltissimes felicitats. La tia et vol moltissim!!!! ” El T\n3. S´´estava fent ja de nit després d’un llarg i calorós dia d’estiu. Àgueda estava un poc nerviosa perquè havia sigut un dia emocionant: sorpreses, festes, acomiadades... El curs havia tocat a la seua fi i ara quedaven dos mesos d’estiu plagats de misteri i fantasia. Va començar a pensar en el mar, que es moria per visitar prompte. La immensitat del gran blau i el rumor de les ones la relaxaven. Seria meravellós navegar pel món, descobrir exòtics llocs i adivinar nous horitzons amb el seu catalejo. Acabes d’atracar en un gran vaixell pirata de nom El Temut. No saps què rumb prendràs ni quins seran els teus companys de travessia, però amb la teua motxilla en mà i abillada amb un mocador pirata d’allò més chulo et muntes en el El Temut sense dubtar. Per uns instants t’assegues sola però quan ja has recorregut diverses milles marines et sorprèn el crit de la capitana: - Animal marí a la vista! Cobrisquen-se grumets! Emocionada veus que la Capitana no és una altra que la teua cosina Julieta, està bonica amb el seu estil 100% pirata. I tota la tripulació l’obeeix sense dir ni mu! Un gran animal marí que Àgueda mai havia vist tracta de devorar el vaixell, però El Temut ho sorteja amb amabilitat i els canons disparen. Finalment l’animal marí cau sumit en un profund somni i, surant sobre el mar, encara mogut per la voracitat de la lluita, s’albira bressolant-se al són de les ones una lletra A de plata. El Temut\n4. Heu deixat arrere a l’estrany i gegantesc animal i et disposes a descansar en una improvisada i descurada cabina. En entrar descobreixes amb sorpresa que la teua companya de llit és Roser i les dues us abraceu somrients. - No hi ha temps per al descans pirates! - crida Julieta amb fúria - Ens endinsem en una gruta submarina i heu d’ajudar-me a donar amb l’eixida.\n5. La gruta és estreta i fosca, amb algues que dificulten la visió i que impedeixen maniobrar amb precisió. Hi ha animals estranys i foscos amb cares amenaçadores. Tota la tripulació s’esforça per donar amb el camí correcte fins que després de molta insistència i sofriment recobren l’esperança. Bé grumets! Per fi heu descobert l’eixida!\n6. A l’eixida, tota la coberta es prepara per a celebrar-ho. Tots tiren una mà muntant taulers i bancs de fusta per a asseure’s. Els cuiners trauen safates amb suculentes llagostes i amanides tropicals que han après de llocs dispars. Un grup de músics pirates delecta a tots amb els seus animats i atrevits temes. Àgueda i les seues cosines ballen sense parar de riure. Després brinden amb rom i Julieta els explica el full de ruta. - Anem a viatjar fins a la ciutat submarina més gran del món, Aquamòn. Allí ens espera el mapa del tresor segons els meus càlculs. Esteu preparades?\n7. D esprés d’algunes hores navegant en la nit sota una gran lluna i un cel plagat d’estels, per fi albiren al lluny la gran ciutat de Aquamòn. Cases de petxina, grans palaus de coral, caragols de mar que són xicotetes tendes amb tot tipus de productes marins... Àgueda mai havia vist gens tan bonic en la seua vida. Per a trobar el tresor hem de cercar primer una sèrie de pistes en aquesta bella vila submarina. Una sirena de cua taronja, un polp groc, una clau i una casa amb tres ximeneres. Preneu la clau i us dirigiu presuroses a la casa de tres ximeneres. Una gran porta de roure us impedeix l’entrada però proveu sort amb la clau i aconseguit! L’interior de la sala és ampli i color nàcar. Tritó us espera amb un vell mapa en la mà i us desitja sort en la vostra aventura. El mapa ve dins d’un sobre segellat amb una ferradura en forma d’U.\n8. Obriu el sobre ansioses i intenteu interpretar-ho. Al costat del número 1 veieu un gran estel de mar violeta envoltat de taurons. - En aquestes aigües no hi ha taurons. Només en els penya-segats del Bufó podrem trobar-los. Anem allà! L’estómac se t’encongeix de por, Àgueda, però la curiositat t’anima a seguir amb valentia. Per a arribar fins al gran penya- segat has d’alçar les veles i ordenar-les correctament: quadrada roja, redona verda, triangular groga, rectangular blau i redona taronja. Perfecte! Així el vaixell ha pres l’adreça correcta i en poques hores s’endinsarà en la terra dels taurons.\n9. El mar s’embraveix i cal estar molt atentes als taurons. Per sort, estàs en coberta apuntada quan descobreixes sobre les ones una botella surant. Aconsegueixes pescar-la i obrir-la. Dins de la botella hi ha un estel de mar violeta! L’estel porta una nota amb la lletra E i un text que no pots desxifrar tu a soles.\n10. Prens el paper i et reuneixes amb les teues cosines per a descobrir l’endevinalla. “Només hi ha mar a un costat i a un altre, però els micos poden recórrer-te sencera de liana a liana. Allà on s’ajunten els dos mars, i just en el centre d’una figura formada per angles de 45º, hauràs de descendir fins als confins de la terra per arreplegar la següent pista. Arribaràs al teu destí pujada en l’únic animal que és capaç de comunicar-se amb sons. No sóc un quadrat, no sóc un cercle, no sóc un rombe. Què seré?” - Molt bé Àgueda, ja coneixes les formes! - Hem de dirigir-nos al triangle del Volcà, en l’Illa dels Micos, allà on conflueixen l’Atlàntic i el Pacífic. No perdem més temps!\n11. Després de tres jornades de navegació atraquen en el port de l’Illa dels Micos, que és una gran selva humida coronada per un gran volcà en el centre. Gràcies als vostres matxets us endinseu entre els arbres fins a una zona buidada on s’alça el gran volcà. L’escalada no serà fàcil però podeu pujar gràcies a cinc escalons un poc amagats entre els abruptes pendents. Una vegada en el cim, seràs tu qui baixe fins als confins de la terra. Amb una corda a manera d’arnés vas descendint sota l’atenta mirada de la Capitana i de Roser. Al fons només hi ha lava i una gran D d’acer que no s’ha fondit encara amb el magma.\n12. L ’agafes amb cura i tornes amb les teues cosines a la superficie. Darrere hi ha una inscripció: “Sóc bell com el material del que estic fet, sóc rosa i m’amague en els fons marins”. Pujades en el dofí us dirigiu a l’escull de coral més proper a la illa. Ara toca bussejar entre peixos multicolor quan veieu, amagat entre algues i caragols de mar, un cofre meravellós, amb pedres precioses incrustades. En obrir-ho hi ha centenars de monedes d’or, una lletra A de coral i una carta enrotllada: És de la uela! “Estimades nétes, No hi ha tresor si no passeu aquest estiu uns dies amb mi en la caseta del mar. El meu regal per a vosaltres és que vingueu a veure’m i passar-ho pipa totes juntes cercant tresors amagats i el que faça falta. Us vull molt. La Uela Paquita” Feu bots d’alegria disposades a reprendre la vostra travessia amb rumb al país de les aventures. - Àgueda! - crida la seua mare. La Uela Paquita ha vingut a veure’ns, baixa a desdejunar. Et sentes amb els pares i la uela, encara atordida i confusa. Notes alguna cosa rígida en la butxaca i traus una lletra daurada amb dissimule. Paquita et guinya un ull i exclames: - No sé si somnie encara! - La vida és somni, Àgueda, desperta ja! - diu Paquita abraçant-te. Els seus pares riuen i prossegueixen la frase: - La vida és somni i els somnis, somnis són.


Inici - Notícies publicades en Juliol, 2018. IUIT· Institut Universitari d'Investigacions Turístiques\nInici - Notícies publicades en Juliol, 2018\nBeques per a pràctiques professionals en Invat·tur\n¡ATENCIÓ! Ja es poden sol·licitar les beques que s'ofereixen para GVA Invat·tur - Institut Valencià de Tecnologies Turístiques.\nEntre els dies 10 i 30 de juliol, tots dos inclosos, està obert el termini de sol·licitud de beques per a la realització de pràctiques professionals en matèria de turisme en l'Invat·tur, per a l'exercici 2018. S'han convocat 5 beques per a les següents modalitats:\nRecerca de mercats i tendències turístiques\nIntel·ligència i vigilància competitiva\nTIC - projectes tecnològics\nTIC - comunicació online\nR+D+i en cuina.\nTota la informació relacionada amb la gestió del tràmit es troba en la següent pàgina:\nConvocatòria de beques (DOGV 8334, 09.07.2018):\nBases reguladores per a la concessió de beques (DOGV 8188, 12.12.2017):\nPer a qualsevol dubte o consulta tècnica relacionada amb el procés de sol·licitud:\nPublicacions en premsa. Fòrum Internacional de Turisme de Benidorm\nPublicacions en Diari Informació, La Vanguardia i Benidorm.org sobre el pròxim Fòrum internacional de Turisme que se celebrarà a Benidorm els pròxims 18 i 19 d'octubre.\nL'estudi per a desenvolupar un mètode eficaç capaç d'incrementar l'optimisme dels treballadors, de millorar la seua actitud i, com a conseqüència d'açò, augmentar la productivitat de la companyia és, al meu entendre, una línia de recerca fonamental per a millorar la capacitat de competir de les empreses alhora que incideix positivament en la felicitat dels empleats. És clarament una d'aqueixes apostes guanya-gana que haurien d'estar subjacents en totes les activitats humanes.\nFòrum Internacional de Turisme de Benidorm "Smart Data"\nEl Fòrum Internacional de Turisme de Benidorm "Smart Data" és un projecte impulsat per Turisme de la Comunitat Valenciana, l'Ajuntament de Benidorm i la Càtedra d'Estudis Turístics "Pedro Zaragoza Orts" de la Universitat d'Alacant, amb la col·laboració d'HOSBEC i la Fundació Turisme de Benidorm.\nEl Fòrum ha abordat des dels seus inicis en 1995 diferents temàtiques clau per a la planificació i gestió de les destinacions i empreses turístiques de la Comunitat Valenciana\nColomer: "Davant la 'robotización', el turisme haurà de seguir lligat a la capacitat d'empatizar"\nLa Generalitat Valenciana ha apostat pel valor de l'hospitalitat que ofereix la destinació als seus visitants en aquest nou rumb de l'estratègia per al turisme de la regió. I sobre aquest aspecte van debatre els convidats al fòrum organitzat per Alacant Plaza i l'Agència Valenciana del Turisme, amb el secretari autonòmic de Turisme, Francesc Colomer, com a principal capdavanter d'aquest nou camí.\nLa recerca en Enginyeria Química, en Ciències Ambientals i en Ciències Agrícoles, en el prestigiós Rànquing de Xangai


Bizbarcelona i el Saló de l'Ocupació adapten els negocis, l'ocupació i el talent a la nova realitat\nEls dos esdeveniments se celebraran sota les estrictes mesures d'un protocol de seguretat i prevenció\n15 de de setembre del 2020. 08:00\nL’activitat firal torna al recinte de Montjuïc del 21 al 23 de setembre amb la celebració conjunta de Bizbarcelona i el Saló de l’Ocupació. La doble cita, promoguda per l’Ajuntament de Barcelona a través de Barcelona Activa i altres institucions i entitats dedicades a la promoció econòmica del territori, ha programat més de 260 activitats i comptarà amb les màximes mesures de seguretat i prevenció.\nEmprenedors, autònoms, pimes, ‘start-ups’ i persones que busquen feina o que volen reorientar la seva carrera professional trobaran al Bizbarcelona i al Saló de l’Ocupació eines, idees, recursos, assessorament i propostes formatives útils. «Estem determinats a utilitzar tots els recursos al nostre abast per reduir l’impacte d’aquesta crisi i contribuir a la reactivació de l’economia de la ciutat», proclama Jaume Collboni, primer tinent d’alcaldia d’Economia, Treball, Competitivitat i Hisenda de l’Ajuntament de Barcelona.\nEls dos salons tenen el seu propi programa d’activitats i combinaran el format presencial en un entorn segur, aplicant un estricte protocol de prevenció, amb la retransmissió de conferències i assessorament a través d’una plataforma virtual.\nBizbarcelona s’estructura entorn de sis àrees temàtiques: Emprendre, Creixement, Nous reptes i noves realitats, Start-ups & Business Innovation, Talent Arenai i Objectius de Desenvolupament Sostenible (ODS). L’esdeveniment també inclourà una zona amb 30 estands d’entitats, institucions i empreses amb eines, recursos i solucions per als negocis, la gestió empresarial, el màrqueting i les vendes. I l’àrea Bizfranquicias comptarà amb la presència de marques i consultores que presentaran els seus models de negoci i cartera d’ensenyes per franquiciar.\nEl recinte de Montjuïc acollirà els dos salons del 21 al 23 de setembre\nLa nova realitat exigeix transformar i adaptar els negocis a les tendències tecnològiques, socials i empresarials que marcaran l’economia post-Covid. Així, les conferències previstes a Bizbarcelona tractaran qüestions essencials per als emprenedors, les pimes i les ‘start-ups’. També es compartiran experiències d’èxit i es presentaran els ODS com una oportunitat per reactivar l’economia de forma responsable i sostenible.\nCom a novetat, Bizbarcelona reconeixerà les millors iniciatives emprenedores i solucions aportades per pimes que hagin ajudat a fer front a l’emergència sanitària.\nPer la seva part, el Saló de l’Ocupació es converteix en l’opció ideal per a la gent que busqui feina, fórmules d’autoocupació o un canvi professional. Entre les més de 125 activitats que ofereix, s’inclouen xerrades, conferències, tallers, espais d’assessorament individualitzat i serveis personalitzats d’orientació laboral i de defensa dels drets dels treballadors. L’esdeveniment comptarà també amb una àrea per conèixer entitats i opcions laborals en el tercer sector i un àmbit específic per a professionals del món de l’ocupació on compartir idees, estratègies i bones pràctiques en recursos humans, transformació del treball i inserció laboral.\nEs pot destacar que Bizbarcelona i el Saló de l’Ocupació compartiran l’àrea Talent Arena, on es portaran a terme conferències en les quals s’analitzaran les tendències en la gestió del talent mentre una trentena d’empreses explicaran les seves necessitats de contractació i perfils sol·licitats. Així mateix, es realitzaran activitats de ‘networking’ per generar oportunitats laborals.\nAquest any, el Saló de l’Ocupació integra la fira Sí i Millor que organitza la Federació de Centres Espacials de Treball de Catalunya (Fecetc), la missió de la qual és facilitar la inserció laboral de les persones amb discapacitat.\nFira de Barcelona torna a l’activitat\nDesprés del parèntesi obligat per la pandèmia, Fira de Barcelona reprèn la seva activitat firal. La prioritat de la institució es basa a tornar «amb totes les mesures de prevenció i seguretat dels participants i l’objectiu que la seva assistència a un esdeveniment contribueixi a rellançar el seu negoci i fer ‘networking’», declara Constantí Serrallonga, director general de Fira de Barcelona, que destaca la importància que adquireix «la gran varietat de sectors empresarials presents en els esdeveniments i l’impacte econòmic i social que la Fira genera en el territori», així com «la celebració de fires presencials on la proposta virtual serà cada vegada més rellevant». Amb la mirada posada en el 2021, però ja durant l’últim quadrimestre de l’any, Fira de Barcelona treballa en l’organització d’importants cites firals.


, Borkum, Alemanya\n- 142 Comentaris dels clients\nBorkum Island → 25 establiments\nBorkum → 25 establiments\nReservats fa poc a Borkum Hotel Pension Loose\nPort nàutic de Borkum\nPort de Borkum\nAquest hotel de Borkum es troba a 5 minuts a peu dels jardins de l'spa Kurpark i de la platja del mar del Nord i ofereix internet Wi-Fi gratuïta i una sauna i un solàrium també gratuïts.\nL'Hotel Graf Waldersee disposa d'habitacions, suites i un apartament totalment equipat. Tots tenen TV per cable i instal·lacions per preparar te i cafè.\nEn arribar al Graf Waldersee rebreu una ampolla d'aigua mineral gratuïta.\nCada matí se serveix un bufet d'esmorzar abundant. També hi ha un saló amb TV i jocs i una terrassa connectada a la sauna.\nEl Graf Waldersee és a només 2 minuts a peu dels restaurants i bars de Bismarckstraße i l'spa i la piscina Gezeitenland es troben a 3 minuts a peu.\nQuan vols allotjar-te al Hotel Graf Waldersee?\nLa reserva més recent en aquest hotel és del 20 de maig a les 13:41 des de: Alemanya.\nInstal·lacions del Hotel Graf Waldersee\nCondicions del Hotel Graf Waldersee\nTots els nens de 4 a 15 anys paguen 30 EUR per persona i nit si dormen en llits supletoris.\nL'illa de Borkum està parcialment restringida al trànsit.\nL'horari del ferri que enllaça amb l'illa de Borkum canvia constantment, ja que depèn de les marees.\nEl trajecte des del port de ferris d'Emden fins a l'illa de Borkum dura uns 130 minuts, inclòs el tram amb l'Inselbahn, el tren de l'illa. Podreu deixar el cotxe al port de ferris d'Emden, que disposa d'un aparcament molt gran.\nAquests comentaris els han escrit els nostres clients després d'allotjar-se al Hotel Graf Waldersee.\nHa tingut sempre un 8.6 el Hotel Graf Waldersee?\n2 persones d'un total de 5 han trobat útil aquest comentari. I tu? sí\n3 persones d'un total de 5 han trobat útil aquest comentari. I tu? sí\n3 persones d'un total de 8 han trobat útil aquest comentari. I tu? sí\n1 persones d'un total de 5 han trobat útil aquest comentari. I tu? sí\nserviuce was prima\nEls clients que han consultat el Hotel Graf Waldersee també han consultat: Upstalsboom Seehotel\nThis hotel is very close to the North Sea, and is directly opposite Borkum’s Neuer Leuchtturm lighthouse. La reserva més recent en aquest hotel és d'ahir a les 15:17\nThis family-run guest house on the North Sea island of Borkum is just 650 metres from the southern beach front, old and new lighthouse, and spa centre. La reserva més recent en aquest hotel és d'ahir a les 17:14\nAquest hotel, de 3 estrelles, està situat en una vil·la elegant d'art nouveau. La reserva més recent en aquest hotel és d'ahir a les 13:37\nMichael, Monchengladbach des de $78,42\n» Mostra més hotels a Borkum


No es pot parlar de legitimitat democràtica quan s’inicia un procés que no és legal ni, per tant, democràtic | PP Sant Feliu de Llobregat\nNo es pot parlar de legitimitat democràtica quan s’inicia un procés que no és legal ni, per tant, democràtic\n11 enero, 2013 7 junio, 2016 / ppsantfeliu\nLa presidenta del Partit Popular Català, Alícia Sánchez-Camacho, ha afirmat avui, en referència a la resolució pactada entre CiU i ERC, que “no es pot parlar de legitimitat democràtica quan s’inicia un procés que no és legal ni, per tant, democràtic”. Per a Sánchez-Camacho, “la declaració unilateral de sobirania de Mas, Duran i Junqueras equival a una declaració d’independència i suposa la major provocació i el major desafiament a la història, a la convivència i a la legalitat”. Així mateix, ha assenyalat que “és una declaració contradictòria que apel·la al marc legal per després saltar-se’l, perquè està fora de la llei, de l’Estatut, la Constitució i l’estat de dret”. En aquesta línia, ha advertit a Mas que “en el moment en el que excedeix les seves competències, allò que fa es converteix en il·legal”.\nTanmateix, Sánchez-Camacho ha manifestat que “aquesta declaració és un exercici de cinisme, de sectarisme i d’hipocresia política”. Per a la presidenta, “tot és un gran simulacre de diàleg: es parla de declaració per vies democràtiques i per començar no s’ha fet arribar a dos grups parlamentaris que ho han hagut de conèixer pels mitjans de comunicació i que també representen al poble de Catalunya”. També ha criticat el fet que “aquesta declaració demostra que Mas, Junqueras i Duran no volen el dret a decidir, perquè ells ja han decidit pels catalans”.\nLa presidenta del PPC ha assegurat que “a més de la transcendència política, aquest és un missatge negatiu per a l’economia catalana, perquè la inestabilitat política suposa pèrdua d’inversions, suposa perjudicis per a la recuperació i disminució d’oportunitats”. Segons Sánchez-Camacho, “si volem avançar en la integració europea per sortir de la crisi econòmica, no es poden promoure declaracions que suposin desintegració. És el moment de sumar esforços per a la recuperació econòmica”. “El tripartit entre Unió, Esquerra i Convergència tindrà un cost elevadíssim per a la butxaca dels catalans, amb pèrdua d’inversions, de llocs de treball i més impostos”, ha afegit.\nSánchez-Camacho també s’ha referit al president d’Unió i ha assegurat que “Duran ha perdut tota credibilitat i tota capacitat d’interlocució. Ja se li han acabat totes les coartades a Duran, tant en l’àmbit polític com en el judicial”. “Pel que fa a la declaració de sobirania, té una última oportunitat per ser coherent, fent que els seus 13 diputats al Parlament hi votin en contra”.\nPer altra banda, la presidenta del PPC ha afirmat que “l’actitud de Duran, d’amagar-se i no dimitir, és una actitud covarda”. Per a Sánchez-Camacho, “hi ha un fet objectiu reconegut en la sentència de conformitat: Unió Democràtica es va finançar il·legalment a través de fons públics dirigits a la formació d’aturats”. “Tots, i Duran Lleida també, som presoners de les nostres paraules i amos dels nostres silencis. Si va anunciar la seva dimissió, ha de donar la cara, demanar perdó i dimitir”, ha constatat.\nPer a la presidenta del PPC, “Duran pretén desvincular Unió d’aquest cas, però jo vull saber qui va autoritzar el pagament de les nòmines de treballadors d’Unió o el pagament de les despeses de campanya amb fons destinats a la formació d’aturats, perquè és una indecència política i més en els moments que estem vivint. A més, si no tenen res a veure amb aquest cas, què fa Unió pagant les multes dels implicats?”.\nPOSSIBLE IMPUTACIÓ D’ORIOL PUJOL\nFinalment, Sánchez-Camacho ha assenyalat que “esperarem a veure si es concreta la imputació d’Oriol Pujol pel cas de les ITV per valorar aquesta informació, però en aquest cas, com en tots els casos de corrupció, s’ha d’arribar fins al final”. Tot i això, ha assegurat que “ara molts catalans estan entenent les presses d’Artur Mas per avançar les eleccions quan no tocava, les seves maniobres per desviar l’atenció, però la justícia és inexorable i igual per a tots”.\n← 45.000 € pel Pla Director de la Catedral de Sant Llorenç\nPartidismo contra ciudadanos →


MicroDocu - Contacte - Vull un microdocu - Productora a Barcelona que realitza vídeo màrqueting per a pimes. Crea contingut en vídeo per les teves xarxes socials, vídeos per a pimes amb qualitat cinematogràfica a baix cost, Renova amb facilitat els teus vídeos d´empresa\nHem creat diferents serveis de gravació i edició de càpsules de vídeo. També hem dissenyat serveis promocionals, perquè puguis generar contingut a les teves xarxes socials durant setmanes a un cost més econòmic.\nA continuació detallem alguns dels formats o tipus de vídeos que et poden interessar realitzar:\n•\tVídeo Banner para tu web\n•\tVídeo Stories per instagram y FB\n•\tVídeos Multicamara\nPer a les “pimes”, freelances o projectes que requereixin una campanya completa o personalitzada oferim la creació de projectes específics que engloben diferents suports publicitaris tant online com a offline.\nContacta amb nosaltres i t'enviarem la informació detallada de cada servei i promoció.


Publicat per J.B. a 0:49 0 comentaris\nSabadell Handbol 41 – Handbol Sant Esteve de Palautordera 43\nInesperada derrota per tancar una bona temporada\nPartit boig per acomiadar la temporada que finalment ha rematat l'àrbitre.\nComençament igualat i poc a poc comencem a marxar al 12' ja guanyem de 4 (10-6) i al 21' de 7 (17-10). Aquesta visió del partit seria la que hauria estat normal i lògica vist el que demostrava cada equip.\nPerò potser es la que ens ha fet relaxar i hem acabat la primera part guanyant només de 3 (21-18) i deixant creure al rival en la remuntada.\nArriba la segona part i continua la tendència, al 8' es posen per davant per primera vegada (26-27). El Sabadell veu que això es seriós i es posa les piles cap al 15' ja estàvem altre cop 3 per davant i semblava re encarrilat.\nPerò al final tornem al frec a frec i comença l'actuació estel·lar de l'àrbitre. Expulsió de Germán per fer una falta en contraatac. Segurament una falta i penal hagés estat el normal. Al poc, senyala 2 minuts a la nostra banqueta i ja tenim el partit dinamitat. El cop de gracia que ens rematava. Cal dir que la banqueta contraria es va passar tota la estona protestant aïradament sense parar la radio en tot el partit. Però els 2 minuts al minut crític del final de partit van se per a nosaltres.\nTot i aquesta derrota, no entela el bon paper de l'equip aquesta temporada que tanquem.\nHan jugar: Adrián, Albert 3, Alex G 1, Alex R. 5, Arnau U. 1, Dani 3, David 2, German 7, Jordi P. 10, Jordi R. 4, Pablo 4, Pol, Sergi 1. Lluís (19 aturades) a la porteria.\nSegurament en aquest partit la concentració habitual ha deixat pas a altres coses mes relacionades al tancament de la temporada, de saber que teníem la feina feta, la separació del grup i l'acomiadament de l'Eloi.\nHi deixa l'equip però segur que continuarà molt present a cadascú dels jugadors on ha deixat una gran empremta i exemple. Agrair-li, a banda de coneixements com a bon professional, la dedicació, entrega, implicació i estima personal que ha posat. Deixa un equip però s'emporta per sempre molts amics.\nAcabat l' últim partit de la temporada es hora de fer un elogi de tots plegats.\nPrimer de tot elogiar els jugadors, era difícil a començament de temporada tenir una prova de foc contra l' Igualada i sortir-ne guanyador, sobretot perdent l'anada de manera severa, però un partit memorable va suposar la classificació per la primera catalana.\nA partir d’aquí s'inicia una competició de trenta partits, en que hem vist de tot, des de victòries memorables “els derbis contra l'Oar”, derrotes severes contra els millors de la Lliga (Esplugues o Voramar) i les derrotes als primers partits de la competició, que sens dubte van servir per enfortir el grup humà que han format TOTS, en això crec que han estat els millors, no sols perquè son els nostres fills, sinó per que mes enllà d'això no cal ser visionari per a veure la complicitat que tenen i que els ha fet millorar com a jugadors i com a persones.\nEloi, a principi de temporada tenies una tasca molt feixuga, un grup humà de fins a vint jugadors -i quaranta pares i mares -es difícil de gestionar, en aquesta tasca has donat el millor de tu com a tècnic i com a educador (ja m'entens) Et felicito.\nAra s'ha acabat el curs, la majoria del grup puja a juvenils i ja estan engrescats amb el seu futur, amb un nou entrenador a qui has transmès la il·lusió de tenir un grup guanyador i molt cohesionat, uns altres, la minoria queden a cadets on de ben segur faran un molt bon paper perquè s'hi deixaran la pell als entrenaments primer i després als partits.\nDarrere de tots , un grup de pares i mares que s' han implicat en el que feien els seus fills que potser han sacrificat caps de setmana, migdiades, han tingut a punt la roba i el cotxe, perquè sabien que als seus fills els agrada molt jugar i senten els colors arlequinats.\nD'aquí a dos anys el grup es tornarà a retrobar i serà de ben segur mes competitiu ,mes guanyador, seguiu tots plegats amb les ganes i implicació que hi heu posat aquest any .\nCarles Pujolà, Isidre Garcia\nPublicat per J.B. a 14:24 0 comentaris\nPublicat per J.B. a 12:35 0 comentaris\nPublicat per J.B. a 13:38 0 comentaris\nPublicat per J.B. a 14:50 0 comentaris


pannier per pesca al coup\nbarreiros el Dj 27 Maig 2010, 00:29\nBones a tothom! com va tot?\nSi algu sabes d'un pannier per pescar al coup de segona mà que estigues en condicions, li esteria molt agrait que m'hen passes informació.\nSuposo que he posat el correu electronic be! per que en tot aixo dels forums i informatica en general vaig una mica "peix".\nMerci per avanssat!\nVal més peix petit nedant en aigua, que no en oli a la cassola.\nRe: pannier per pesca al coup\not el Dj 27 Maig 2010, 09:11\nEii jo en ser de peniers!! de on ets? a la botiga de Olot en tenim de segona mà!!\naqui hi ha aquets http://www.liniapesca.com/default.aspx?ACCIO=PORTAL&NIVELL0=129&NIVELL1=139\nes la botiga de Olot envia un correu i passat-hi...\npannier casi trobat\nbarreiros el Dj 27 Maig 2010, 23:35\nBones! Jo sòc de sant feliu sasserra, terra de secà i poc aigua, però els caps de setmana emmigro cap a l'Escala, amb tota la familia i quan tinc un moment aprofito per anar a pescar, tot i que el mar no és pas el meu fort, jo soc mès d'aigua dolça.\nUna cosa, perque dius que passi un correu, per demanar informació sobre el que teniu, que nomès és botiga on-line?\no és botiga a peu de carrer com les de tota la vida?.\nVal més peix petit nedant a l'aigua, que a l'oli de la cassola.\nRaül el Dg 30 Maig 2010, 08:30\nel meu company es ven el panier que té. Està en molt bones condicions, perquè és un tio maniàtic amb elmaterial i sol comprar sempre lo millor. S'el ven perquè quan un comença a tenir resultats a mar... se n'oblida bastant del riu. Els paniers i tot això ho té de quan competia en concursos de pesca, però ara ja no ho fa. Ara competeix amb mi!\nEl portarà a la botiga que diu l'Ot. El podràs veure i provar, si ho prefereixes. Pel tema preu i condicions ja parlaré amb el company i et dic quelcom. Segur que està en perfecte estat.\nbarreiros el Dt 01 Jun 2010, 00:48\nHem sembla perfecta Raül;\nFem una cosa que ell el valori i hem digui que en vol, perque clar si és una eina molt sofisticada encara que sigui de segona mà poder en voldrà prous calers, llavors no se si hem val més la pena agafar i comprar-n'ha un de una gama mitja però que sigui nou.\nSi ell et diu la marca i si pot el model, hem passes això i el preu, i jo ús dic algú.\nM'arribo a Olot, el cap de setmana que bé no perque batejo el meu fill petit, pero l'altre cap de setmana si que ja torno a pujar, llavors m'arribo fins a la botiga i en parlem. ok\nSi no és cap molèstia clar; Jo dic això per agilitzar el tema, així si el preu em sembla interessant pujo i sino cap problema, i no us faig perdre el temps a vosaltres. ok\nVinga doncs salut i peixos!\nRaül el Dt 01 Jun 2010, 08:27\nel panier no és de gama mitja... és bo. Tindràs un panier de puta mare a un molt bon preu.\nUN dia d'aquest el deixarà a la botiga d'en Jaume. N'hi ha dos... tria el que et sembli perquè són iguals. M'aposto el que vulguis que tries el del meu company: està com nou.\nQUan sàpiga el preu t'ho faig saber o et dono el tf del company.\nbarreiros el Dc 02 Jun 2010, 00:18\nMlt bé Raül em sembla perfecta, així quedem que ja hem diràs algú, i a veure si encertes i hem quedo el del teu amic.\nRaül el Dj 03 Jun 2010, 00:38\ndiuen els castellans que "lo prometido es deuda":\nel meu company i jo som seriosos... aquest panier no és nou, però gairebé! Porta tots els accessoris adiccionals, i pel mateix preu (en privat) et donarà el para-sol de la mateixa marca! Ja et vaig dir que amb el material és un prim-mirat!\naquest vespre l'hem portat a la botiga d'en Jaume d'OLot, però li ha fet emportar perquè no té lloc! Al temps de fer les fotos, ja han vingut dos pescadors a preguntar... "de moment, està reservat!"- els he contestat.\nsi vols un panier només estrenat ja saps, envia'm un privat i et dono el mòbil del meu company.\nkruskis el Dj 03 Jun 2010, 02:07\ncarai quin aparatu, tu!\nkayakleviathan el Dj 03 Jun 2010, 03:20\nI els de la NASA investigant per que la sonda Mars Explorer no enviava fotos…. que dimonis fa en una botiga de pesca a Olot en lloc de ser a Mart ?\nRaül el Dg 06 Jun 2010, 23:01\nmoltes gràcies a tots i estigues tranquil, has fet molt bona compra!


ASESA incorpora un nou logotip i renova la seva pàgina web | Notícies | Indicador d'Economia\nLa nova imatge vol transmetre la transversalitat de la companyia\nLes instal·lacions d'ASESA a Tarragona.\nAsfaltos Españoles SA, empresa especialitzada en la producció de betum asfàltic, ha modificat recentment el seu logotip corporatiu i ha renovat la seva pàgina web.\nDurant més de mig segle ASESA ha mantingut el mateix logotip, que ha estat la seva imatge de marca reconeixible. Va néixer quan es va crear l'empresa, i llavors va ser molt encertat, ja que sintetitzava la idea de producció de betum asfàltic integrat en color i forma amb la primera lletra de la seva marca.\nEl nou logo d'ASESA vol transmetre la transversalitat de la companyia, tant a nivell de model de negoci, de les seves activitats i propostes de serveis, com la seva voluntat de creixement i expansió. Canvia el color corporatiu, de blanc i negre, a dos tipus de blau; color que al·ludeix a l'aigua, element bàsic present tant en la ubicació de l'empresa com en àrees d'actuació d'ASESA. En definitiva, formes i colors compatibles que transmeten serietat, però també modernitat i frescor.\nLa companyia va realitzar una enquesta en el seu dia entre els seus empleats per a triar el disseny sobre diverses propostes presentades, triant-se per majoria el que s'ha adoptat definitivament.\nParal·lelament a la incorporació del nou logo, ASESA ha posat en marxa la seva nova web (www.asesa.es), adoptant els mateixos criteris de disseny que han inspirat el logo. El portal d'accés a la companyia és ara més complet i plenament adaptat a totes les plataformes d'accés. La pàgina web recull informació bàsica de la companyia, a més de notícies recents, i una bona representació fotogràfica de les seves instal·lacions.


El govern espanyol creu que cal investigar "fins al final" les suposades irregularitats de Joan Carles de Borbó – l'actualitat.cat\n[ 2 de septiembre de 2021 ] Wallbox presenta un nou model de carregador públic capaç de recarregar un vehicle elèctric en menys de 15 minuts\tSanitat i Salut\n[ 1 de septiembre de 2021 ] Inundacions a Alcanar, que acumula 77 litres per metre quadrat en 30 minuts\tNatura Tarragona.\nLa fiscal general de l'Estat, Dolores Delgado, i el rei Felip VI, aquest 3/9/2021 al lliurament de la memòria anual de la Fiscalia. /FGE\nEl govern espanyol creu que cal investigar «fins al final» per esclarir qualsevol informació sobre els comptes i suposades activitats il·lícites del rei emèrit, Joan Carles de Borbó. Així ho han apuntat tant la vicepresidenta segona del govern, Yolanda Díaz, com el ministre de l’Interior, Fernando Grande-Marlaska. Tots dos han coincidit que malgrat que les informacions que apareixen als mitjans no són «agradables», cal esclarir qualsevol indici de delicte. «Investigació fins al final», ha dit la Díaz en roda de premsa, perquè «al segle XXI la transparència i la igualtat són clau» i «en una democràcia robusta cal que s’esclareixi què ha passat».\nEl ministre de l’Interior, també ha afirmat aquest divendres que malgrat les notícies «preocupants» que apunten a la fortuna del rei emèrit, Joan Carles de Borbó, «estem en un Estat on tot ha de ser conegut i investigat».\n«Hem de deixar que la Fiscalia actuï i adopti les mesures necessàries i precises que consideri oportunes, s’analitzin els fets i es determinen les conseqüències que calgui».\nTots dos han fet aquestes manifestacions després que El Mundo hagi fet pública part de la documentació que la Fiscalia ha enviat a les autoritats suïsses per rebre informació sobre els comptes de l’emèrit. Entre altres, la Fiscalia apunta que Joan Carles de Borbó va acumular una fortuna il·lícita fruit de comissions internacionals.\nHisenda demana a la Zarzuela que li enviï els pagaments que ha fet a Joan Carles\nPer la seva banda, el Ministeri d’Hisenda ha remès a la Zarzuela dos requeriments perquè detalli tots els pagaments que la Casa Reial ha fet al rei emèrit, Joan Carles de Borbó, des de la seva abdicació el 2014 fins al 2018, segons ha informat El País. Fonts del Ministeri assenyalen que quan es produeix una regularització fiscal com la que va fer l’exmonarca «l’Agència Tributària comprova que aquesta sigui verídica i completa», però «ni Hisenda ni l’Agència Tributària poden parlar de contribuents ni d’investigacions concretes».\nSegons el diari, la Fiscalia investiga el compte del rei emèrit on la Casa Reial ingressava la seva assignació anual de 198.845 euros per comprovar si els pagaments coincideixen amb les entrades i sortides que feia Joan Carles.\nEl rotatiu explica que la Zarzuela ja ha facilitat la informació al Ministeri d’Hisenda i també ha respost les preguntes que li han adreçat els inspectors. També apunta que la investigació també engloba ingressos que funcionaris de la Casa Reial van fer al compte del rei emèrit que serien «petites quantitats per al pagament de compres en botigues».\nTot plegat coincideix amb la publicació per part d’El Mundo de la petició que el tinent fiscal del Tribunal Suprem, Juan Ignacio Campos, va enviar el passat 24 de febrer a l’Oficina Federal de Justícia de Suïssa per demanar que li remetés informació sobre els comptes de la fundació Zagatka, propietat del cosí del rei emèrit Álvaro de Orleans.\nEn aquesta documentació la Fiscalia sosté que Joan Carles de Borbó va acumular la seva fortuna de manera il·lícita mitjançant el cobrament de «comissions i altres prestacions de caràcter similar en virtut de la seva intermediació en negocis empresarials internacionals», segons explica aquest divendres el diari El Mundo.\nEl document apunta a possibles delictes de «blanqueig de capitals, contra hisenda pública, suborn i tràfic d’influències». És la primera vegada que la Fiscalia es pronuncia sobre l’origen de la fortuna del rei emèrit.\nDesprés de la publicació de la informació per part d’El Mundo, la defensa del rei emèrit ha fet una nota de premsa on acusa la Fiscalia de «conculcar la presumpció d’innocència» de Joan Carles de Borbó per haver incorporat a la seva petició d’informació a les autoritats suïsses «greus afirmacions i imputacions de conductes» que «no tenen la més mínima justificació» i que «han estat contradites per altres fets dels quals no es diu res».\nSegons l’advocat, en fer pública la documentació –mitjançant una filtració a El Mundo- la Fiscalia «trasllada a l’opinió pública valoracions i consideracions que perjudiquen greument a S. M. El Reu D. Juan Carlos» que «està sotmès a una investigació per part de la Fiscalia des de fa més d’un any».\nLa Fiscalia també ha fet un comunicat on recorda que manté obertes tres diligències d’investigació sobre el rei emèrit, i explica que en el marc d’aquestes diligències «ha emès diverses sol·licituds d’assistència jurídica internacional a les autoritats judicials de diversos països, entre els quals Suïssa, amb l’objectiu de recollir la necessària informació i documentació que permeti avançar en les investigacions».\nLa Fiscalia justifica que assenyali als possibles delictes perquè en aquestes peticions cal «detallar tots els indicis de criminalitat disponibles» i «acompanyar-los d’una qualificació jurídica inicial i provisional». En tot cas recorda que «no estem davant un dictamen, petició de processament o conclusions del fiscal, sinó en el marc d’una sol·licitud d’informació».\nUn mort i set ferits, dos de greus, en un atropellament múltiple a una terrassa de Madrid\nUna dona ha perdut la vida i altres set han patit ferides -dues d’elles greus- després que el conductor d’un taxi hagi perdut el control del vehicle al carrer de Bravo Murillo, a Madrid. El vehicle és […segueix llegint]


poema « Museu Vida Rural\nPost amb el Tag ‘poema’\nManuscrit de mossèn Cinto Verdaguer\nDimecres 2 Febrer 2011 10:30 Escrit per Jordi Puig Coll El millor mètode per trobar coses, topar de cop amb petits tresors, és no buscar-los. Fa un temps vam gaudir d’una d’aquestes felices casulitats. Vam trobar a l’arxiu del Museu un text manuscrit de mossèn Cinto Verdaguer, datat el 2 de febrer de 1901. Vam demanar a en Joan Santanach, coordinador de Barcino i expert en la matèria, que ens contextualitzés el text i ens n’expliques quatre coses. Avui que fa just cent deu anys que Jacint Verdaguer va escriure el poema us passem l’escrit d’en Joan Santanach i una imatge del manuscrit.\n“Durant els darrers quatre anys de la seva vida, després del difícil període apartat de les seves responsabilitats com a sacerdot, Jacint Verdaguer va ser adscrit a l’església de Betlem, a la Rambla barcelonina, just davant per davant del Palau Moja. Van ser uns anys en què va retrobar una certa serenitat, ja sense polèmiques. I ho va aprofitar per escriure. No és gens sorprenent, doncs, que quan en tenia l’ocasió conjugués totes dues activitats, la poètica i la sacerdotal. Així, el 2 de febrer de 1901, ara fa cent deu anys, després de batejar a Betlem la nena Rosa Arumí, filla d’una família de Vilassar de Mar amb la qual tenia amistat des de feia temps, li va dedicar una dècima en què ressonen alguns dels epítets tradicionalment adreçats a la Mare de Déu:\nRosa en poncella,\nrosa o rosella,\nfloreix per Déu,\ncom la de Lima\nla que l’estima\nserà una rosa\nserà una hermosa\nde l’amor seu.\nTags: candelera, jacint verdaguer, mossèn cinto, museu de la vida rural, poema, rosaPublicat a Articles | No Comments »


desembre 2021 | Blog de la VinateriaBlog de la Vinateria\nBy : La Vinateria\t7 desembre 2021 General No Comments\nTenim el plaer de presentar-vos a l’Andrea Miró del Celler Jordi Miró. El celler, amb el nom del seu pare, ja ha assolit la tercera generació encarregada d’elaborar vins a Terra Alta, i l’Andrea i la seva germana en seran la quarta.\nEl Celler Jordi Miró elabora vins singulars i amb una personalitat pròpia.\nAvui us convidem a conèixer a l’Andrea, una estudiant de Ciència i Tecnologia dels Aliments, que amb setze anys va elaborar els seus dos primers vins.\nAgafa una copa de vi i som-hi!\nLV: Explica’ns qui ets i quina és la teva funció allà?\nAM: Sóc l’Andrea Miró del Celler Jordi Miró. No sé si es pot es podria definir com a funció, perquè dins del celler som 3 persones en funcions molt iguals però molt diferents a la vegada. Cadascú té el seu projecte propi i s’encarrega de desenvolupar-ho. La meva funció és, al llarg de tot el procés del projecte, ser la responsable i prendre les decisions quan sigui necessari.\nLV: Com vas arribar al món del vi?\nAM: La meva arribada a aquest món va ser una mica per casualitat. Vaig començar amb setze anys amb el treball de recerca de batxillerat. Quan et presentes a batxillerat, el primer dia et diuen 30 pàgines d’aquí a dos anys i temàtica lliure. En aquell moment, aprofitant que tenim el celler a casa, vaig pensar a elaborar dos vins. Aquí va canviar tot, em vaig enganxar, em va agradar la producció, poder tastar… El fet de materialitzat el que tenies al cap és molt satisfactori. A l’any següent, vaig començar amb el projecte Naturalment i des de llavors que no he parat.\nLV: Com t’has format per arribar a on estàs actualment?\nAM: Pel que fa a formació oficial no en tinc. Ara estic estudiant Ciència i Tecnologia dels Aliments, tot i que no és enologia, està relacionat. Quan vaig començar no tenia ni idea del que estava fent i va ser tota una prova. No tinc formació, però intento aprofitar tota la informació que em donen, sigui per experiència o bé de professionals. A través de tots els inputs que rebo, vaig gestionant i aprenent.\nLV: Com és estar en el món del vi sent tan jove?\nAM: Realment no notaríeu la diferència, tot i haver començat amb setze anys anant a fires i parlant amb gent. La mitjana d’edat en aquest camp és alta, però mai m’he sentit tractada com una “cria”. Mai m’han tractat com a petita o inexperta, sinó tot el contrari, sempre amb respecte per la feina i pels punts de vista. El que sí que m’he trobat és molt aïllada, ja que és molt difícil trobar a gent de la meva edat fent vins o fins i tot, anant a un bar i prenent una copa de vi.\nLV: Explica’ns sobre el teu Vi Naturalment i com ha estat el procés de creació del mateix\nAM: Els vins Naturalment són vins que han arribat per casualitat i no. Vaig ser una mica revolucionària quan vaig començar perquè vaig decidir treballar amb llevat autòcton, mínima intervenció, poc sulfurós i respectant el màxim el raïm i el procés de vinificació. Els tècnics més propers que coneixia, em deien que faria vinagre, però això era un risc que volia assolir. Quan vaig començar, Naturalment Blanc i Naturalment Pansificat van ser els meus primers vins. Sempre he estat inspirada de fonts bastant alternatives i que m’anaven donant idees per fer. La gran sort que he tingut, és que per part del meu pare, en Jordi Miró, mai he tingut un no com a resposta, sinó les ganes de provar i saber que si no sortia bé, no passava res. El procés de creació es pot resumir com uns vins nascuts de la confiança.\nLV: Com és Naturalment?\nAM: Naturalment és la línia de vins i dins d’aquesta està Naturalment Blanc i Naturalment pansificat, que van ser els dos primers a sortir. També forma part Naturalment Ancestral, que aquesta ha estat la tercera collita. Potser arriba alguna cosa nova, però resta a l’espera…\nLV: Quines característiques defineixen els teus vins?\nAM: Tots són elaborats amb garnatxa blanca, i els hi busco les textures. Tot i tenir en comú la garnatxa, s’hi troben moltes diferències. Pel que fa a trets característics, tots han estat pensats joves, és a dir, vins per a joves, amb frescor, vidilla, que siguin fàcil, que no hagis de tenir un màster per entendre’ls.\nLV:Com et vas sentir quan et van notificar que eres la representant catalana més jove en anar al Pro Wein?\nAM: Sincerament no em vaig sorprendre gaire, perquè vas per allà voltant i no veus cares de menys de trenta anys. Quan ho vaig ser, tenia uns 17/18 anys. Fa una miqueta de ràbia perquè podríem ser més joves formant part, però és una lluita que encara queda molta feina al davant.\nLV: Com ha anat la verema d’aquest any?\nAM: Ha sigut un any molt dur de verema. Vaig tenir sort que vam començar aviat i vam poder recollir alguna cosa abans de començar les pluges, però ha sigut un gran patiment. Estàvem tot el dia mirant al cel esperant que no plogués, però al final ens hem sortit.


- Arquitecta, per la Universitat de Morón – Facultat d’Arquitectura, Disseny, Art i Urbanisme. Buenos Aires, Argentina (2006).\n- 3D Studio Max – Grup D – Disseny Digital (2007).\n- Autocad – 2D i 3D – Facultat d’Arquitectura de Morón (2000).\nDel 2007 al 2012, em vaig incorporar per primera vegada a ENGITEC, SA.\nActualment, treballo a ENGITEC, SA des del 04 de Febrer del 2019.\nCol·laboració en la redacció i direcció d’obres de projectes d’arquitectura i enginyeria realitzats fins a la data.


El Govern pacta amb Bildu derogar la reforma laboral però després rectifica\nDESPRÉS D'ABSTENIR-SE EN L'ALARMA\nEls bascos asseguren haver acordat un canvi íntegre de la norma, però el PSOE matisa al tall de la mitjanit que es tocaran tres punts de la llei\nEl document subscrit amb el PSOE i Unides Podem recull la flexibilització de la regla de despesa per a entitats locals, forals i autonòmiques\nMadrid - Dijous, 21/05/2020 - 09:23\nEl PSOE ha rectificat a última hora d’aquest dimecres l’acord aconseguit amb EH-Bildu i ja no derogarà íntegrament la reforma laboral del PP abans que acabin les mesures extraordinàries pel coronavirus, un acord que havia permès l’abstenció dels abertzales en la cinquena pròrroga de l’estat d’alarma.\nVorejant ja la mitjanit de dimecres, el PSOE va enviar a la premsa un comunicat amb una matisació clau: el pacte per tocar amb caràcter «urgent» la legislació vigent només afectarà tres punts, i que quedava anul·lat el punt primer de l’acord subscrit amb Bildu que establia que es derogaria «de manera íntegra» la reforma laboral de l’any 2012 i que aquesta derogació hauria de ser efectiva abans de l’acabament de les mesures extraordinàries adoptades pel Govern per la Covid-19.\nEn un comunicat difós per Bildu després de la votació d’aquest dimecres al Congrés, Bildu havia anunciat que havia arribat a un acord amb PSOE i Unides Podem per derogar la reforma laboral de «forma íntegra» a canvi de «no obstaculitzar» la pròrroga de l’estat d’alarma. El text de l’acord porta les firmes dels portaveus dels grups socialista, Adriana Lastra, d’Unides Podem, Pablo Echenique, i d’EH-Bildu, Mertxe Aizpurua.\nPer contra, el PSOE matisa ara que, en concret, derogarà la possibilitat d’acomiadament per absentisme causat per baixes per malaltia, així com les limitacions en l’àmbit temporal del conveni col·lectiu, fent-ho arribar més enllà de les previsions contingudes en el aquest, després de l’acabament de la seva vigència i fins a la negociació d’un de nou. Així mateix, derogarà la prioritat aplicadora dels convenis d’empresa sobre els convenis sectorials.\n«Derogarem la reforma laboral. Recuperarem els drets laborals arrabassats per la reforma laboral de l’any 2012. Impulsarem en el marc del diàleg social la protecció de les persones treballadores i recuperarem el paper dels convenis col·lectius», afegeix la nota. Segons el comunicat del PSOE, es manté la resta de l’acord.\nFonts del Ministeri de Treball, en conversa amb aquest diari, ja havien situat prèviament al comunicat el compromís amb els bascos dins del pacte de Govern entre el PSOE i UP, malgrat que les circumstàncies socioeconòmiques del país han canviat de forma radical en els últims mesos com a conseqüència de la pandèmia.\nLa gran novetat de l’acord firmat ahir entre els grups parlamentaris consisteix, no obstant, en el marc temporal, en la mesura que situa la derogació de la reforma laboral del PP en la qual ja estaven treballant les taules del diàleg social fa uns mesos en l’horitzó de l’acabament de les mesures extraordinàries derivades de la lluita contra la Covid-19.\nL’acord, en virtut del qual EH-Bildu es va abstenir en la votació d’ahir, també recull la flexibilització de la regla de despesa per a entitats locals, forals i autonòmiques. Així, el document difós recull que aquestes entitats «disposaran de més capacitat de despesa per a polítiques públiques destinades a pal·liar els efectes socials originats per la crisi de la Covid-19», que no es computaran en la regla de despesa en el cas de les entitats locals.\nAixí mateix, s’estableix que la capacitat d’endeutament del País Basc i de Navarra «s’establiran exclusivament en funció de les seves respectives situacions financeres». Les tres formacions afirmen subscriure aquest acord a fi d’«adoptar les mesures necessàries per aprofundir en les garanties d’escut social i econòmic per al conjunt de pobles i treballadors de l’Estat».\nA més d’aquests dos punts, l’acord assenyala que tant el PSOE com UP «donaran compte al grup parlamentari Euskal Herria Bildu de l’avanç en el desenvolupament i grau d’implementació dels acords».\nDurant el debat al Ple del Congrés, la portaveu d’EH-Bildu, Mertxe Aizpurua, ha al·ludit a aquesta negociació amb el Govern per culminar una derogació «íntegra» d’aquesta reforma laboral, assegurant que aquest acord «suposaria recuperar una part de dignitat per als treballadors i tornar-los un mínim de seguretat».\nAixí mateix, va assenyalar la seva voluntat que, a la tornada de la normalitat després de concloure les mesures extraordinàries adoptades en matèria laboral per la crisi de la Covid-19, els treballadors estiguin «una mica més protegits davant de les ànsies dels grans empresaris de fer pagar, una vegada més, aquesta crisi als treballadors».\nAixí reaccionava a Twitter el portaveu d’Unides Podem al Congrés, Pablo Echenique:\nCom a part de l’acord de pròrroga de l’estat d’alarma, avui PSOE, Unides Podem-En Comú Podem-Galicia en Comú i Bildu hem acordat avançar la derogació de la reforma laboral del PP que figura en l’acord de govern entre el PSOE i UP-ECP-GEC. ��\n— ᴘᴀʙʟᴏ ᴇᴄʜᴇɴɪQᴜᴇ ���� (@pnique) May 20, 2020\nEl Govern planteja donar més competències als alcaldes\nTemes: Desescalada Estat d'alarma a Espanya Reforma laboral Bildu Govern


AGLAIA: Sobre el fracàs\nÉs cert que el bon camí - i el repte que tenim - és anar més enllà de l'èxit i el fracàs. La noció d'"acció sense propòsit" assenyala en aquesta direcció, i tant a la Bhagavad Gita com a Castaneda hi trobem útils indicacions al respecte.\nTambé és cert que l'èxit és perillós, ja que enforteix l'ego i pot fer perdre de vista la realitat. Com és cert que la veritable contraposició o antídot al fracàs no hauria de ser l'èxit sinó el reconeixement: sentir-se valorat, constatar que s'aprecia la tasca que fas. La distinció entre èxit i reconeixement és subtil però important i fecunda.\nI és cert que el fracàs ensenya moltes coses, ajuda a anar a fons, i és una bona font de coneixement d'un mateix, i per tant no ha de ser ignorat ni menyspreat. En Carlos Losada argumenta bé aquest aspecte en el marc de la reflexió sobre el "management".\nAra bé, hi ha dos aspectes del fracàs que cal no oblidar pel seu potencial de generació de negativitat. Un és la seva capacitat de desmotivació, de generació de desànim, de pèrdua d'energia i d'iniciativa. L'altre és la seva capacitat de generació d'amargor i ressentiment. Ni que sigui un ressentiment genèric, contra els altres en general, o un ressentiment amb un mateix. El ressentiment és un dels pitjors sentiments: no aporta res de bo i en canvi ens aïlla i ens corseca, ens rosega per dins i posa una barrera d'irritació i d'incomprensió entre nosaltres i la realitat.\nDel ressentiment pel fracàs en som responsables nosaltres, encara que la nostra tendència sigui traslladar les culpes als altres. Només nosaltres podem aconseguir viure el fracàs sense ressentiment: és un combat personal difícil, però és cap aquí cap a on cal traslladar les energies. La gràcia no és no fracassar, sinó que això no generi ressentiment.


Logbiermé Banbuche Bèlgica - Ofertes d'hotels amb els MILLORS DESCOMPTES EN LÍNIA Fer un comentari al lloc web\n-, Banbuche, Banbuche, Bèlgica, 4980\nTant si es tracta d'un viatge de plaer com si és de negocis, Logbiermé és una elecció d'allotjament magnífica quan visiten Banbuche. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Logbiermé ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de aparcament de cotxes, habitació familiar. L'ambient de Logbiermé es reflexa en cada habitació. aparell de televisió, nevera són només algunes de les comoditats a la vostra disposició. L'hotel compta amb una llista completa de comoditats, com jardí. Sigui quin sigui el motiu del seu viatge, Logbiermé és una selecció idònia per a la vostra estada a Banbuche.


El dret humà a l'aigua a El Salvador (2016-O006) — Centre de Cooperació per al Desenvolupament de la UPC — UPC. Universitat Politècnica de Catalunya\n≡ El dret humà a l'aigua a El Salvador (2016-O006)\nSou a: Inici / Cooperació / Projectes 2016 / El dret humà a l'aigua a El Salvador (2016-O006)\nDret Humà a l'Aigua a El Salvador: suport a les organitzacions de sistemes comunitaris de distribució d'aigua i sanejament (2016-O006)\nZaragoza, La Libertad. El Salvador.\nAsociación Comunitaria Unida por el Agua y\nla Agricultura (ACUA)\nEngenyeria Sense Fronteres (ESF)\nAlejandro Sangrà Fernández (máster ESEIAAT)\nIrene Garcia Terrades (grau ETSEIB)\n30 de Juny - 11 de Setembre de 2016\nAmb un 66% de la població en l'àmbit rural amb accés a l'aigua per canonada El Salvador és el país amb la taxa de cobertura d'aigua potable més baixa de Centre Amèrica, sense una Llei General d'Aigües que reguli el recurs hídric, amb les aigües superficials contaminades i un gran deteriorament del medi ambient.\nPer lluitar pel Dret Humà a l'Aigua, les comunitats rurals s'organitzen en sistemes comunitaris per gestionar i donar solució als problemes mediambientals, tècnics, legals, polítics, administratius i econòmics. A través del Foro del Agua aquestes s'uneixen en una organització d'incidència a nivell nacional.\nDes del Foro del Agua amb el suport tècnic d'ACUA i Enginyeria Sense Fronteres, se'ls hi dóna tot el suport per garantir la seva autogestió del Recurs Hídric.\nFomentar la governabilitat democràtica per la defensa del Dret Humà a l'Aigua a El Salvador i garantir mecanismes de participació de la societat civil per l'aplicació d'aquest Dret des de la gestió pública i comunitària.\nAcompanyament als sistemes d’aigua pel suport a una gestió comunitària.\nAccions per la condonació del deute per l’aplicació del decret 980 aplicat a sistemes comunitaris.\nSistematització de xarxes d’operadors comunitaris a El Salvador\nSensibilitzar a la població, mitjançant formacions, capacitacions i fòrums per una gestió pública i comunitària del recurs hídric\nCicle formatiu sobre mecanismes de protecció dels drets humans amb èmfasi a l’aigua\nFòrum internacional dirigit als qui prenen les decisions amb experts sobre Drets Humans\nEstudi sobre el compliment del Dret Humà a l’Aigua a El Salvador\nSeguiment a nivell nacional de casos emblemàtics sobre el Dret Humà a l’Aigua\nAmb el projecte s’espera arribar a una autogestió del recurs hídric per part de les comunitats, donant les eines adequades i capacitant a les seves juntes d’aigua.\nDes del Foro del Agua s’han establert espais per la defensa del Dret Humà a l’Aigua a nivell nacional.\nS'està elaborant un pla d’incidència i l’estratègia a nivell nacional que es seguirà durant els propers cinc anys, en la lluita per la defensa del Dret Humà a l’Aigua.\nS'han portant els casos d’incompliment al Jutjat Ambiental i denunciat la situació davant dels ministeris de Medi Ambient i el d’Agricultura i Ramaderia.\nS’han redactat articles per fer difusió i informar sobre la situació del país en la vulneració dels seus drets.\nLa nostra participació en els projectes d'Enginyeria Sense Fronteres a El Salvador és una part molt important d'aquests per garantir-ne el seguiment i l'execució però el projecte va més enllà, en fem el seguiment a partir de la persona expatriada a terreny i el grup de voluntariat a Catalunya que a més a més realitzem activitats de sensibilització.\nEncara hi ha molta feina a fer, i resulta difícil avançar degut a la situació política del país, els interessos econòmics de grans empreses, la situació de violència, la falta de recursos, i la falta de conscienciació en una gran part de la població. Davant d’aquesta situació, aquesta experiència ens motiva a continuar treballant amb el grup de voluntariat d’Enginyeria Sense Fronteres, aportar la nostra experiència, motivació i energia, i fer difusió del treball que s'hi realitza.\narxivat sota: Aigua sanejament i gestió de residus, El Salvador


Three-Bedroom Holiday home in Aabenraa 8 Aabenraa Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nThree-Bedroom Holiday home in Aabenraa 8Danland Lojt, Aabenraa, Dinamarca - Veure al mapaThree-Bedroom Holiday home in Aabenraa 8Veure més fotosVeure més fotosVeure totes les 31 fotosVeure al mapaParticularitats que li encantaranWi-Fi gratuït en totes les habitacionsaparcament de cotxes\nSobre l'allotjamentDescripcióConvenientment situat a Danland Lojt, Three-Bedroom Holiday home in Aabenraa 8 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Three-Bedroom Holiday home in Aabenraa 8, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, Zones públiques amb Wi-Fi, aparcament de cotxes són només algunes de les comoditats que fan que Three-Bedroom Holiday home in Aabenraa 8 sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses piscina coberta, per ajudar-vos a relaxar després d'un carregat dia a la ciutat. Three-Bedroom Holiday home in Aabenraa 8 és un lloc ideal d'estada pels viatgers que busquin encant, comfort i facilitat a Danland Lojt.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sepiscina [interior] Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióplat de dutxareproductor de DVD/CDempolles d'aigua de cortesiarentadorasecadoraneverarenta vaixellesTV satèl•lit/cableMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. Dancenter t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.Mostrar més


«LA PELA» - Regió7 :: El Diari de la Catalunya Central\njosep huguet 19.01.2019 | 23:54\nL'actriu Carmen Maura ha criticat que es destinin diners públics a Catalunya arxiu/europa press\nL'actriu Carmen Maura ha criticat que es destinin diners públics a Catalunya\nCuando veo el dinero que damos a los catalanes, me pongo negra», ha dit aquesta setmana Carmen Maura en la presentació d'una pel·lícula cofinançada per TV3. Dies abans, davant les promeses fetes per Sánchez d'inversió a Catalunya que ni tan sols complien el que diu l'Estatut, les portades dels diaris espanyols van ser idèntiques. Sánchez compra el vot dels separatistes, pluja de diners a Catalunya a canvi de l'estabilitat del Govern.\nRecordem, un cop més, que els ciutadans de Catalunya, encara que es considerin espanyolistes, són castigats per un dèficit fiscal mitjà de 16.000 milions anuals que perjudica la salut, l'ensenyament, el benestar social, la mobilitat, etc. I que de forma reiterada els números que apareixen als pressupostos solen estar per sota del percentatge de la població, 16%, i per sota encara més de la contribució al PIB, 19%; i encara més per sota de la recaptació d'impostos, més del 21%. Que la xifra pressupostada s'executa en un 20% del total de mitjana i això fa que, al final, en obra executada, estiguem rebent per sota del 10% del total espanyol.\nDoncs bé, malgrat aquestes dades contundents, la demagògia dels mitjans de comunicació anticatalans no s'atura. Però si algú es pensa que ve d'ara, s'equivoca. De fet, la guerra dels Segadors del segle XVII ve propiciada per la denúncia des de Castella que Catalunya no contribueix a les despeses de la monarquia. I segueix al llarg del temps, el segle XIX, amb l'enveja davant del procés d'industrialització català. I es dispara quan des de Catalunya es gosa enfrontar el que ja llavors era una sagnant discriminació econòmica. A cavall de segles, amb la pèrdua de Cuba i Filipines, la classe dominant espanyola entra en depressió. En aquest marc hem de situar dos episodis. Foment del Treball va liderar la reclamació d'un Concert Econòmic com el que hi havia al País Basc. I per altra banda, hi hagué un moviment de desobediència civil impulsat pels botiguers, el Tancament de Caixes, pel qual es van negar a pagar impostos i van abaixar les persianes. Un capità general d'arrels bagenques, Eulogio Despujol, heroi de Cuba i Filipines, va proclamar l'estat de guerra, i multiplicà les multes i els empresonaments de botiguers.\nEl debat de l'Estatut del 1932, durant la República, també donà episodis lamentables de catalanofòbia basada en suposats tractes de favor econòmics.\nPerò en la darrera etapa, des del 1977, ens trobarem amb reiterades polèmiques relacionades amb els fluxos interterritorials de diner públic. A mitjan anys 90 vaig tenir ocasió de fer un treball de recerca que va culminar en el llibre Cornuts i pagar el beure. Era l'època del primer traspàs a la Generalitat del 15% de l'IRPF en el darrer període González. I els següents ridículs traspassos del primer període Aznar. Les proclames incendiàries contra les concessions als catalans van ser constants, tant contra el PSOE, com contra el PP.\nVegem una mostra del que es deia. Davant del traspàs del 15% de l'IRPF, s'acusava el secretari d'estat Zabalza de parcialitat per ser català. L'inefable Rodríguez Ibarra preferia anar a eleccions que dependre dels catalans. L'Heraldo de Aragón donava com a guanyadors bascos i catalans. A Las Provincias, diversos articulistes es lamentaven que els diners dels espanyols anessin a Catalunya. Guerra advertia que els pactes podien generalitzar la demanda regionalista «ante el temor que los catalanes salgan con las alforjas llenas». Raúl del Pozo deia que González enviava emissaris a Pujol com si fos rei d'Espanya i comparava els catalans amb sudistes, i afegia: «pero menos mal que González no es Linclon, porqué así nos evitamos una guerra civil». Federico Jiménez Losantos escribia «La cuestión de fondo es si en el dinero de los españoles manda también el presidente de la Generalitat (...) la decadencia de la nación española se nota en cosas como ésta».\nEl Govern de Madrid va canviar el 1995, però les crítiques van seguir. Laments que Espanya hagi de pagar les rebaixes a les autopistes catalanes; segons el Correo de Andalucía: «Pujol impone a Aznar un sistema que roba a los andaluces». Losantos tornant a la càrrega dient que el pacte amb Pujol, que significava la decapitació de Vidal-Quadras, era la fi del PP com a partit nacional espanyol; Fernando Soto cridava a la insurrecció andalusa para evitar que colin la pela a Catalunya. I Arturo Pérez Reverte, en un article titulat «El plátano de Pujol», criticava Aznar per donar la lluna en un cove i ser incapaç de defensar la unitat d'Espanya com havia fet el mateix Pujol en una recent visita a la Padània. L'ABC titulava «Pujol el insaciable» i Felipe González, a l'oposició, es conjurava per no acceptar una estructura fiscal de conformació confederal.\nResumint, doncs. Aquells que diuen que el procés ha despertat l'ultraespa-nyolisme menteixen. En el marc de les misèries autonòmiques, el relat espanyolista ja era el mateix. Per això, molta gent es va anar fent independentista.


Iker va ser el golejador andorrà.\nActualitzada 27/09/2020 a les 06:57\nUn gol d’Iker Goujón al minut 23 de la primera part va resultar suficient perquè l’FC Andorra sumés davant del Lleida Esportiu (0-1) la cinquena victòria de la pretemporada. En un partit disputat al Municipal de Rialp, els tricolors van poder mesures les forces davant del que serà un rival directe al grup 3A de la Segona divisió B, com és l’equip de Molo. El tècnic tricolor, Nacho Castro, va escollir d’inici Ratti a la porteria; Loureiro, Gaffoor, Marc Aguado i Martí Vilà a la defensa, Marc Pedraza i Bover al migcamp; Iker Goujon, Ballarin, David Martín a la mitja punta i Víctor Casadesús com a referència atacant. A la represa, Castro va donar entrada a algun futbolista de refresc i, tot i que hi va haver alguna ocasió més per les dues bandes, el marcador no es va tornar a moure. L’equip tricolor disputa avui al Camp Municipal Emili Vicente de la Seu d’Urgell un nou partit amistós en què, teòricament, tindran més minuts els jugadors que no van participar ahir contra el Lleida Esportiu.\nAmb aquest triomf, l’FC Andorra acumula cinc victòries a la pretemporada i un empat i una derrota, ambdues davant del mateix rival, el Sabadell de Segona Divisió A. L’equip tricolor jugarà el novè assaig de preparació el proper dimecres davant la UE Olot a la Vall d’en Bas.